_:nc808017d24cb43e1855efdc88cf39030xb0
<http://schema.org/articleBody>
"<p><strong>Tek 24% obitelji zajednički doručkuje svaki dan, dok vikendom to čini samo 41% ispitanika</strong></p>\n\n<p>Dukat je danas zajedno sa stručnjacima, <strong>nutricionistom Nenadom Bratkovićem i psihologinjom Tihanom Koren</strong>, predstavio projekt „Doručak je više od obroka“ s ciljem poticanja zdravih navika i željom da se ožive rituali zajedničkih obiteljskih doručaka. Upravo zbog toga Dukat je krajem prošle godine proveo <strong>istraživanje među osnovnoškolcima o jutarnjim prehrambenim navikama osnovnoškolaca i njihovih obitelji koje je pokazalo </strong>kako <strong>tek 24% obitelji zajednički doručkuje svaki dan</strong>, dok <strong>vikendom</strong> to čini <strong>samo 41% ispitanika</strong>.</p>\n\n<p>„Projekt 'Doručak je više od obroka'pokrenuli smo u suradnji sa stručnjacima, s ciljem pokretanja promjena koje će nas dovesti do zajedničkih jutara kakva djeci trebaju. Pripremili smo i priručnik i mrežne stranice <a href=\"http://www.DorucakJeViseOdbroka.hr\">www.DorucakJeViseOdbroka.hr</a> s mnoštvom stručnih saznanja o važnosti redovnih obiteljskih doručaka za pravilan fizički i emotivan rast i razvoj djece te s nizom korisnih savjeta za uvođenje postupnih promjena u jutarnju rutinu,a potaknuti provedenim istraživanjem među osnovnoškolcima o jutarnjim prehrambenim navikama“, <strong>istaknula je Elena Wolsperger Dolezil, direktorica Korporativnih komunikacija Dukata.</strong></p>\n\n<p><img alt=\"\" class=\"align_center\" src=\"/site/assets/files/56523/andrea_cukrov-nenad_bratkovic-elena_wolsperger_dolezil-anja_alavanja-tihana_koren.800x0-is.jpg\" width=\"800\" /></p>\n\n<p>Istraživanjem je obuhvaćeno <strong>4.700 učenika osnovnih škola diljem Hrvatske</strong> koji su zajedno sa svojim roditeljima odgovarali na anketna pitanja vezana uz njihove jutarnje prehrambene navike. Utvrđeno je kako <strong>90% školaraca doručkuje svaki dan</strong>. Ipak, kod starijih osnovnoškolaca (od 5. do 8. razreda) uočava se češće preskakanje obroka pa njih 84% doručkuje svaki dan. Za doručak kod kuće školarci <strong>dominantno doručkuju pahuljice s mlijekom ili jogurtom (57%) a potom kruh s mliječnim namazom (36%).</strong> Voće doručkuje tek 16% ispitanika, jaja 32%, a ispitanici nisu naveli povrće kao sastavni dio doručka. Od <strong>mliječnih proizvoda najčešće se tijekom doručka konzumira mlijeko (82%), namazi (50%), jogurt (45%) te maslac i svježi sir</strong>.</p>\n\n<p><strong>Nutricionist Nenad Bratković, </strong>ujedno suradnik na ovom projektu,smatra kako je doručak uistinu najvažniji obrok u danu s aspekta funkcioniranja metaboličkih procesa kod djece i roditelja. Hranjiva struktura obroka u doručku je važna, a Bratković ističe kako u prvom planu ne bi trebale biti kalorije koje djetetu daju samo energiju, već je važno što je u tom energetskom unosu u obroku.</p>\n\n<p>„Unos kvalitetnih namirnica koje sadrže proteine, zdrave masti i vlakna treba biti imperativ za doručak, a ne primarno kruh, slatki namaz, industrijske paštete ili zaslađene žitarice. Razlog tome je utjecaj hrane na stabilnost šećera (glukoze) u krvi koja potom utječe na produktivnost, signale gladi (sitosti), koncentraciju i usredotočenost u školi. Prikladno povrće, voće (naročito ono bobičasto), u kombinaciji s orašastim plodovima, avokadom, jajima, prikladnom ribom (zdravi namazi) te sirevi i fermentirani mliječni proizvodi trebaju biti u prvom planu za doručak“, izjavio je magistar nutricionizma Nenad Bratković.</p>\n\n<p><strong>Psihologinja i psihoterapeutkinja Tihana Koren</strong>, suradnica na projektu, istaknula je kako „redovnim zajedničkim obrocima, posebno doručcima, kod djece razvijamo osjećaj pripadnosti, prihvaćenosti i sigurnosti koji su temelj za stvaranje bliskih odnosa s drugima, razvoja dobre slike o sebi i kvalitetnogsocio-emocionalnog razvoja u cijelosti, stoga podatak dobiven istraživanjem o tek 24% obitelji koje zajednički doručkuju svaki dan i samo 41% obitelji koje zajednički doručkuju vikendom zapravo nije dobar“.</p>\n\n<p>Na konferenciji za medije predstavljena su također i ograničena izdanje Dukat mlijeka i jogurta koja su oslikali učenici od prvog do četvrtog razreda osnovnih škola u sklopu višegodišnjeg natječaja „Volim mlijeko!“, čija je ovogodišnja tema bila „Obiteljski doručak“. Više informacija dostupno je na mrežnoj stranici <a href=\"http://dorucakjeviseodobroka.hr/\">http://dorucakjeviseodobroka.hr/</a> gdje je moguće besplatno naručiti i tiskano izdanje priručnika.</p>"
<https://www.centarzdravlja.hr/zanimljivosti/dukat-predstavio-istrazivanje-o-prehrambenim-navikama-osnovnoskolaca-i-projekt-dorucak-je-vise-od-obroka/>